**Aizsardzības ministrijas grantu projektu konkursa**

**militāra vai divējāda lietojuma produktu**

**attīstības atbalstam 2022. gadā**

**nolikums**

# KONKURSA APRAKSTS

## Pamatojums

* + 1. Konkursa nolikums ir izstrādāts saskaņā ar Ministru kabineta 2021. gada 17. augusta noteikumiem Nr. 548 “Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam” (turpmāk – MK noteikumi).
    2. Nolikums nosaka grantu projektu konkursa “Grantu projektu konkurss militāra vai divējāda lietojuma produktu attīstības atbalstam 2022. gadā” (turpmāk – konkurss) norisi.
    3. Grants ir maksājums projekta īstenotājam (turpmāk – atbalsts), lai projekta ietvaros īstenotu komercdarbību, kas veicina konkursa noteikto mērķu sasniegšanu.
    4. Atbalstu piešķir projekta iesniedzējam, kura projekta iesniegumu ir atbalstījusi Aizsardzības ministrija un ar kuru ir noslēgts granta līgums par projekta finansēšanu.

## Konkursa mērķgrupa un mērķis

* + 1. Konkursa mērķis ir atbalstīt ar aizsardzības nozari saistītu militāra vai divējāda lietojuma produktu projektu īstenošanu, kā arī veicināt aizsardzības un drošības industrijā ietilpstošo mazo un vidējo uzņēmumu inovācijas.
    2. Atbalstu sniedz projektam, kas atbildēs tehnoloģiju gatavības (angļu val. *technology readiness level*, turpmāk – TRL) ceturtajam līdz astotajam līmenim (TRL4 – TRL8).

## Pieejamais finansējums

* + 1. Konkursa kopējais pieejamais Latvijas valsts budžeta finansējums 2022. gadā ir  400 000 euro.
    2. Saskaņā ar MK noteikumu 4. punktu atbalstu komercdarbībai piešķir kā *de minimis* atbalstu, pamatojoties uz līdzfinansējuma principu.
    3. Saskaņā ar MK noteikumu 6. – 8. punktu atbalsta saņēmējs ir atbildīgs par noteiktā maksimāli pieļaujamā atbalsta apmēra ievērošanu viena vienota uzņēmuma līmenī.
    4. Atbalsta saņēmējs ir atbildīgs par nepieciešamā līdzfinansējuma nodrošināšanu.
    5. Atbalsta intensitātes īpatsvars projektā ir 50% no projekta attiecināmajām izmaksām. Atbalsta īpatsvaru var palielināt līdz 75% no projekta attiecināmajām izmaksām, ja projekta īstenošana paredz pētniecības organizāciju iesaisti vai to pētniecības darba rezultātu izmantošanu, nodrošinot tehnoloģiju pārnesi un veicinot to komercializācijas potenciālu.
    6. Projekta iesniedzēja pieteiktajam projektam jābūt praktiski pielietojamam aizsardzības vai drošības jomā un ar skaidri identificējamu eksporta potenciālu.

# KONKURSA NOTEIKUMI

## Projektu iesniedzēji

* + 1. Projekta iesniegumu var iesniegt un atbalstu var saņemt Latvijas Republikā reģistrēti komersanti.

## Projekta īstenošanas periods

* + 1. Par projekta īstenošanas sākumu uzskata datumu, kurā spēkā stājas starp Aizsardzības ministriju un atbalsta saņēmēju noslēgtais granta līgums.
    2. Projekta maksimālais īstenošanas ilgums nedrīkst pārsniegt trīs gadus.

## Atbalsta apmērs

* + 1. Maksimālais atbalsta apmērs, ko var piešķirt projekta īstenošanai, ir 200 000 euro.
    2. Projekta iesniedzējs projekta iesniegumā norāda precīzu līdzfinansējuma summu, līdzfinansējuma avotu un summu, kādu prasa no Aizsardzības ministrijas.

## Izmaksu atbilstība

* + 1. Attiecināmās izmaksas nosaka saskaņā ar MK noteikumu 31. punktu.
    2. Projekta iesniedzējs kopā ar projekta iesniegumu sagatavo projekta tāmi (nolikuma 3. pielikums) un finanšu izlietojuma projektu, tajos iekļaujot visas projekta īstenošanai nepieciešamās izmaksas. No konkursā pieejamajiem Latvijas Republikas budžeta līdzekļiem paredz segt tikai tās izmaksas, kas saskaņā ar MK noteikumu 31. punktu ir noteiktas par attiecināmajām izmaksām.

# PROJEKTA IESNIEGUMA SAGATAVOŠANA UN IESNIEGŠANA

## Projekta iesnieguma sagatavošana

* + 1. Aizsardzības ministrija mājaslapā publicē paziņojumu par projekta iesniegumu pieņemšanas uzsākšanu un pārtraukšanu.
    2. Aizsardzības ministrija mājaslapā publicē iesniegumu iesniegšanas kārtību, šo nolikumu un tā pielikumus.
    3. Projekta iesniegums ir dokuments, kurā projekta iesniedzējs detalizēti apraksta plānoto projektu. Lai pieteiktos dalībai konkursā, projekta iesniedzējs iesniedz Aizsardzības ministrijā nolikumā noteiktajā kārtībā projekta iesniegumu.
    4. Projekta iesniedzējs konkursā var iesniegt vienu vai vairākus projekta iesniegumus.
    5. Katram projekta iesniegumam pievieno projekta tāmi (nolikuma 3.pielikums) un MK noteikumu 16. punktā noteiktos dokumentus. Tie ir šādi:
       - * projekta iesnieguma veidlapa (1.pielikums) vai brīvā formā sagatavotu dokumentu, kas ietver MK noteikumos 1. pielikumā minēto informāciju;
         * atbalstam pieteiktā produkta aprakstu un ar to saistītās biznesa idejas biznesa plānu (2.pielikums) vai brīvā formā sagatavotu dokumentu, kas ietver šo noteikumu 2. pielikumā minēto informāciju;
         * informāciju, kas apliecina projekta iesniedzēja atbilstību MK noteikumu 19.1. un 19.2. apakšpunktā minētajām prasībām;
         * uzskaites veidlapu par sniedzamo informāciju *de minimis* atbalsta piešķiršanai saskaņā ar normatīvajiem aktiem par *de minimis* atbalsta uzskaites un piešķiršanas kārtību un de minimis atbalsta uzskaites veidlapu paraugiem vai MK noteikumu 16.1. apakšpunktā minētajā iesniegumā norāda *de minimis* atbalsta uzskaites sistēmā sagatavotās un apstiprinātās veidlapas numuru;
         * deklarāciju par atbilstību MK noteikumu 2.4. apakšpunktā minētajām prasībām saskaņā ar normatīvajiem aktiem par kārtību, kādā komercsabiedrības deklarē savu atbilstību mazās un vidējās komercsabiedrības statusam;
         * iesniedzējs – fiziska persona, kas nav reģistrēta Iedzīvotāju reģistrā, – iesniedz dokumentus, kas apliecina projekta iesniedzēja atbilstību MK noteikumu 19.4. apakšpunktā minētajām prasībā.
    6. Projekta iesnieguma veidlapu aizpilda datorrakstā.
    7. Projekta iesniegumu un tā pielikumus iesniedz latviešu valodā.
    8. Projekta iesniegumu paraksta persona, kurai ir pārstāvības (paraksta) tiesības vai tā pilnvarota persona. Projekta iesniegumam pievieno pilnvaras oriģinālu vai tās kopiju.
    9. Projekta iesniegumu sagatavo papīra vai elektroniskā dokumenta formā.
    10. Projekta iesniegumam izveido satura rādītāju. Projekta iesnieguma lappuses un katru projekta iesnieguma pielikumu numurē.
    11. Projekta iesniedzējs, sagatavojot projektu, ievēro konkursa nolikumā noteiktās prasības un ir atbildīgs par projekta iesniegumā sniegto informāciju, veiktajiem norēķiniem un projekta īstenošanu kopumā.

## Projekta iesnieguma sagatavošana papīra formā

* + 1. Ja projekta iesniegumu sagatavo papīra formā, to iesniedz vienā oriģināleksemplārā, ko noformē atbilstoši Dokumentu juridiskā spēka likuma un Ministru kabineta 2018. gada 4. septembra noteikumu Nr. 558 “Dokumentu izstrādāšanas un noformēšanas kārtība” prasībām.
    2. Projekta iesnieguma oriģinālam pievieno tā kopiju trīs eksemplāros. Katras kopijas pareizību apstiprina projekta iesniedzēja paraksta tiesīgā persona.
    3. Ja projekta iesniegumu sagatavo papīra formā, to iesniedz arī elektroniski, dokumentus nosūtot uz e-pasta adresi [granti@mod.gov.lv](mailto:granti@mod.gov.lv), e-pasta temata ailē norādot “Granta projektu konkurss”, līdz konkursa nolikuma 3.5.1. apakšpunktā noteiktajam termiņam. Šajā gadījumā projekta iesniegumu nav nepieciešams parakstīt ar drošu elektronisko parakstu.
    4. Projekta iesniedzējs nodrošina projekta iesnieguma elektroniskās versijas atbilstību papīra formā iesniegtajam projekta iesnieguma oriģinālam. Pretrunu gadījumā noteicošais ir projekta iesniegums papīra formā.

## Projekta iesnieguma sagatavošana elektroniskā dokumenta formā

* + 1. Ja projekta iesniegumu sagatavo elektroniskā dokumenta formā, to noformē atbilstoši Dokumentu juridiskā spēka likuma, Elektronisko dokumentu likuma un Ministru kabineta 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām. Projekta iesniegumu (projekta iesnieguma veidlapu un visus pielikumus) paraksta ar drošu elektronisko parakstu, kas satur laika zīmogu.

## Projekta budžets un attiecināmās izmaksas

* + 1. Projekta budžetu sastāda euro un tajā iekļauj visas pamatotās un projekta specifikai atbilstošās projekta īstenošanas izmaksas.
    2. Izstrādājot projekta budžetu, projekta iesniedzējs ievēro:
       - * attiecināmās izmaksas (projekta īstenošanas izmaksas un administratīvās izmaksas) saskaņā ar MK noteikumu 29. punktā noteikto attiecināmo izmaksu klasifikāciju;
         * visus attiecināmos nodokļus un sociālās apdrošināšanas iemaksas.
    3. Projekta iesniedzējs ir atbildīgs par attiecināmo izmaksu pareizu aritmētisko aprēķinu. Ja aprēķinā ir aritmētiskas kļūdas, valsts budžeta finanšu līdzekļi apstiprinātajam projektam papildus netiek piešķirti.

## Projekta iesnieguma iesniegšana

* + 1. **Projekta iesniegumu iesniedz līdz 2022. gada 22. jūlija plkst. 17:00**.
    2. **Ja projekta iesniegums sagatavots papīra formā**, to iesniedz aizlīmētā un apzīmogotā aploksnē, uz kuras norāda šādu informāciju**:**
       - * adresāts (Aizsardzības ministrijas Nodrošinājuma un aizsardzības investīciju politikas departamentam, K. Valdemāra iela 10/12, Rīga, LV-1473);
         * konkursa nosaukums “Granta projektu konkurss militāra vai divējāda lietojuma produktu attīstības atbalstam”;
         * projekta iesniedzēja nosaukums un adrese;
         * projekta nosaukums.
    3. Projekta iesniegumu var iesniegt personīgi, vai nogādāt ar kurjeru Aizsardzības ministrijas kancelejai ar norādi “Grantu projektu konkurss”, vai nosūtīt pa pastu kā ierakstītu sūtījumu uz adresi:

Aizsardzības ministrijas

Nodrošinājuma un aizsardzības investīciju politikas departamentam

K. Valdemāra iela 10/12

Rīga, LV-1473

* + 1. Ja projekta iesniegums sagatavots elektroniskā dokumenta formā (tas ir parakstīts ar drošu elektronisko parakstu un satur laika zīmogu), to nosūta Aizsardzības ministrijas Nodrošinājuma un aizsardzības investīciju politikas departamentam uz e-pasta adresi [granti@mod.gov.lv](mailto:granti@mod.gov.lv), e-pasta ailē “Temats” norādot “Granta projektu konkurss” līdz konkursa nolikuma 3.5.1. apakšpunktā noteiktajam termiņam.
    2. Ja projekta iesniegumu iesniedz personīgi vai ar kurjera starpniecību, to nogādā ministrijā līdz konkursa nolikuma 3.5.1. apakšpunktā noteiktajam termiņam.
    3. Ja projekta iesniegumu nosūta pa pastu, to iesniedz pastā līdz konkursa nolikuma 3.5.1. apakšpunktā noteiktajam termiņam.
    4. Ministrija izskata tikai tos projektu iesniegumus, kuri ir iesniegti konkursa nolikuma 2.5.1. apakšpunktā norādītajā termiņā.
    5. Ja projekta iesniegums ir iesniegts papīra formā pēc konkursa nolikuma 3.5.1. apakšpunktā noteiktā termiņa, to nevērtē un Aizsardzības ministrija neatvērtu projekta iesniegumu nosūta atpakaļ iesniedzējam. Ja projekta iesniegums pēc norādītā termiņa ir iesniegts elektroniskā dokumenta formā, Aizsardzības ministrija informē iesniedzēju e-pastā par to, ka pieteikums netiks vērtēts.
    6. Projektu iesniegumu iesniegšanas termiņu uzskata par nokavētu šādos gadījumos:
       - * projekta iesniegums ir nosūtīts pa pastu, un pasta zīmogā norādītais nosūtīšanas datums ir pēc konkursa nolikuma 3.5.1. apakšpunktā noteiktā termiņa;
         * projekta iesniegums ir iesniegts personīgi vai ar kurjera starpniecību pēc konkursa nolikuma 3.5.1. apakšpunktā noteiktā termiņa beigām;
         * projekta iesniegums elektroniskā dokumenta formā atbilstoši normatīvajiem aktiem par elektronisko dokumentu noformēšanu ir nosūtīts pēc konkursa nolikuma 3.5.1. apakšpunktā noteiktā termiņa beigām.

## Projektu iesniegumu precizēšana un atsaukšana

* + 1. Projekta iesniedzējs var atsaukt projekta iesniegumu jebkurā laikā, kamēr nav pieņemts lēmums par tā atbalstīšanu, Aizsardzības ministrijai iesniedzot rakstisku paziņojumu.
    2. Projekta iesnieguma atsaukumam ir bezierunu raksturs, un tas izslēdz projekta iesniedzēju no tālākās dalības konkursā.
    3. Projekta iesniedzējs līdz projektu iesniegumu iesniegšanas termiņa beigām var precizēt projekta iesniegumu, Aizsardzības ministrijai iesniedzot rakstisku paziņojumu papīra vai elektroniskā formā. Paziņojumu noformē nolikuma 3.2. un 3.3. punktā noteiktajā kārtībā.
    4. Ja projekta iesniedzējs līdz projekta iesniegumu iesniegšanas termiņa beigām precizē projekta iesniegumu, komisija ir tiesīga pagarināt projekta iesnieguma izvērtēšanu, bet ne ilgāk par laika periodu starp projekta iesnieguma iesniegšanas termiņa sākumu un precizētā projekta iesnieguma saņemšanas datumu.

## Papildu informācija projekta iesnieguma sagatavošanai

* + 1. Ieinteresētajām personām ir tiesības saņemt papildu informāciju par izsludināto konkursu un konkursā iesniedzamajiem dokumentiem.
    2. Lai saņemtu papildu informāciju par konkursu, ieinteresētā persona var iesniegt ministrijai rakstisku iesniegumu ar jautājumiem par konkursu ne vēlāk kā desmit darba dienas pirms projektu iesniegšanas termiņa beigām. Iesniegumu ar jautājumiem par konkursu iesniedz papīra formā vai elektroniski. Iesniegumus papīra formā ieinteresētā persona nosūta pa pastu un adresē Aizsardzības ministrijas Nodrošinājuma un aizsardzības investīciju departamenta Industrijas un pētniecības atbalsta nodaļai. Iesniegumus elektroniskajā formā ieinteresētā persona nosūta uz e-pasta adresi [granti@mod.gov.lv](mailto:granti@mod.gov.lv) ar norādi “Granta projektu konkurss”.
    3. Ja Aizsardzības ministrija no ieinteresētās personas saņem rakstisku iesniegumu ar jautājumiem par konkursu, Nodrošinājuma un aizsardzības investīciju politikas departamenta Industrijas un pētniecības atbalsta nodaļa kā komisijas sekretariāts (turpmāk – sekretariāts) piecu darba dienu laikā pēc iesnieguma saņemšanas sagatavo rakstisku atbildi un elektroniski vai pa pastu nosūta to ieinteresētajai personai uz iesniegumā norādīto adresi.
    4. Lai atbildes uz ieinteresēto personu jautājumiem būtu pieejamas visiem interesentiem, ministrija, neminot konkrētu personu, tās publicē ministrijas mājaslapā.
    5. Ieinteresētās personas nevar saņemt informāciju par citu personu projektu iesniegumiem un personām, kas vērtēs konkursā iesniegtos projektus, izņemot vispārpieejamo informāciju, kuru var saņemt pēc tam, kad ir stājies spēkā lēmums par atbalsta piešķiršanu.

# PROJEKTU IESNIEGUMU ATLASE UN VĒRTĒŠANA

## Projektu iesniegumu atvēršana

* + 1. Pirms vērtēšanas, otrajā darba dienā pēc konkursa nolikuma 3.5.1. apakšpunktā noteiktā projektu iesniegumu iesniegšanas termiņa beigām, sekretariāts atver noteiktajā termiņā saņemtos projektu iesniegumus un piešķir tiem identifikācijas numurus.

## Projektu iesniegumu pārbaude

* + 1. Pēc projekta iesnieguma atvēršanas un reģistrācijas numura piešķiršanas sekretariāts pārbauda, vai projektu iesniedzēju gadījumā nav iestājušies nosacījumi, kuru dēļ projekta iesniegumu noraida un tālāk nevērtē.
    2. **Sekretariāts noraida un tālāk nevērtē projektu šādos gadījumos:**
       - * projekta iesniedzējs ir atzīts par maksātnespējīgu, tai skaitā atrodas sanācijas vai likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par tā darbības izbeigšanu, maksātnespēju vai bankrotu vai tam ir nodokļu parādi un valsts sociālās apdrošināšanas obligāto iemaksu parādi;
         * ministrija iepriekš ar iesniedzēju pirms termiņa ir izbeigusi granta līgumu atbalsta saņēmēja pienākumu nepildīšanas dēļ.
    3. Sekretariāts pārbauda, vai projektu iesniegumi ir noformēti atbilstoši konkursa nolikuma 3.1. – 3.4. punktā noteiktajām prasībām. Ja konstatē kādu trūkumu (piemēram, nav kāda dokumenta, projekta iesniegums nav parakstīts vai caurauklots, nav iesniegta projekta iesnieguma elektroniskā versija), sekretariāts vienu reizi rakstiski pieprasa projekta iesniedzējam papildu informāciju, kuru tas precizē noteiktajā termiņā.
    4. Ja sekretariāta noteiktajā termiņā projekta iesniedzējs nav sniedzis pieprasīto informāciju vai sniegtā informācija ir nepilnīga, projekta iesniegumu noraida un tālāk nevērtē.
    5. Pirms projektu iesniegumu vērtēšanas Aizsardzības ministrijas Industrijas atbalsta komisijā (turpmāk – komisijā) sekretariāts veic projektu iesniegumu atbilstības izvērtēšanu, pamatojoties uz MK noteikumu III nodaļā noteiktajām prasībām.

## Projektu iesniegumu vērtēšana

* + 1. Pēc noteikto pārbaužu veikšanas sekretariāts apkopo vērtēšanai derīgos projektu iesniegumus un iesniedz tos komisijai izvērtēšanai.
    2. Komisija 40 darba dienu laikā pēc 3.5.1. apakšpunktā noteiktā termiņa beigām izvērtē projektu iesniegumus un pieņem lēmumu par to atbalstīšanu, atbalstīšanu ar nosacījumiem, vai neatbalstīšanu. Sekretariāts iesniedz komisijas sēdes protokolu Aizsardzības ministrijas valsts sekretāram MK noteikumu 31. punktā minētā lēmuma pieņemšanai.
    3. Gadījumā, ja objektīvu iemeslu dēļ aizkavējas projektu iesniegumu izvērtēšana, ministrija lemj par projekta iesniegumu izvērtēšanas termiņa pagarināšanu, par ko sekretariāts informē projektu iesniedzējus elektroniski.
    4. Komisija vērtē projekta iesniegumu, piešķirot punktus atbilstoši šādiem izvērtēšanas kritērijiem:
       - * produkta pielietojamība aizsardzības un drošības nozarē – 20% no kopējā vērtējuma īpatsvara;
         * projekta iesnieguma iesniedzēja vispārējā spēja attīstīt projektu (darbinieku kompetence un pieredze, līdzšinējās darbības jaunu produktu vai tehnoloģiju izstrādē) – 25% no kopējā vērtējuma īpatsvara;
         * produkta novitāte, tehnoloģiskā ietilpība, pētniecības organizāciju iesaiste – 40% no kopējā vērtējuma īpatsvara;
         * starptautiskā konkurētspēja un ekonomiskā ietekme uz projekta iesnieguma iesniedzēja turpmāko komercdarbību – 15% no kopējā vērtējuma īpatsvara.
    5. Komisija lemj par projekta neatbalstīšanu šādos gadījumos:
       - * ja vērtējums divos vai vairāk vērtēšanas kritērijos ir vienāds vai mazāks par pusi no iespējamā maksimālā vērtējuma;
         * ja atbalsta saņēmējs nespēj nodrošināt nepieciešamo līdzfinansējumu;
         * ja ir nepietiekams finansējums, lai piešķirtu grantu projekta īstenošanai;
         * ja iesnieguma iesniedzējs neatbilst MK noteikumu III nodaļā izvirzītajām prasībām.
    6. Komisija, vērtējot projekta iesniegumus, piešķir papildus vērtējuma punktus 4.3.4. apakšpunktā minētā produkta pielietojamības aizsardzības un drošības nozarē kritērija ietvaros, ja projekta iesniegums atbilst kādai no šādām prioritārajām jomām:
       - * bruņojums un specializētie inženiertehniskie risinājumi;
         * aizsardzības līdzekļi no ķīmiskajiem, bioloģiskajiem, radioloģiskajiem un kodolieročiem un materiāliem;
         * mākslīgais intelekts un simulācijas sistēmas;

# PROJEKTU ĪSTENOŠANA

## Projektu apstiprināšana un līgumu slēgšana

* + 1. Aizsardzības ministrijas valsts sekretārs, pamatojoties uz komisijas sēdes protokolu, pieņem lēmumu par atbalsta piešķiršanu konkursa kārtībā izvēlētajiem projektiem, atbalsta piešķiršanu ar nosacījumiem vai atteikumu piešķirt atbalstu.
    2. Atbalstu piešķir to projektu īstenošanai, kuru projekta iesniegumi atbilst izvērtēšanas kritērijiem un izvērtēšanā ir ieguvuši augstāko punktu skaitu un saņēmuši papildus vērtējuma punktus par atbilstību kādai no prioritārajām jomām.
    3. Atbalstu piešķir, kamēr konkursam paredzētais finansējums ir pietiekams.
    4. Ja projekta apstiprināšanas gaitā konstatē faktus un apstākļus, kas neietekmē izvērtēšanas komisijas vērtējumu, un kopējais projekta iesniegumam piešķirtais punktu skaits ir pietiekams, lai projektu atbalstītu, Aizsardzības ministrija 5.1.1. apakšpunktā minētajā lēmumā var iekļaut nosacījumus, ka atbalstu piešķir, ja projekta iesniedzējs ministrijas noteiktajā termiņā veic nepieciešamās izmaiņas projekta iesniegumā un iesniedz tās Aizsardzības ministrijā. Minētie precizējumi var ietvert šādus nosacījumus:
       - * novērst informācijas pretrunas dažādās projekta iesnieguma sadaļās;
         * izslēgt neatbilstošās aktivitātes;
         * precizēt projekta īstenošanas laika grafiku;
         * novērst aritmētiskās kļūdas projekta budžetā;
         * precizēt atsevišķas budžeta pozīcijas atbilstoši noteiktajiem izmaksu ierobežojumiem;
         * samazināt izmaksas, kas pārsniedz vidējās tirgus cenas;
         * izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai;
         * sniegt papildu informāciju, skaidrojumu vai pamatojumu, ja projekta iesniegumā iekļautā informācija ir nepilnīga, neskaidra vai pretrunīga;
         * veikt citus labojumus, lai nodrošinātu projekta iesnieguma atbilstību konkursa nolikumā minētajiem nosacījumiem.
    5. Ja lēmumā par atbalsta piešķiršanu projektam ir iekļauti nosacījumi projekta iesnieguma precizēšanai un projekta iesniedzējs nav nodrošinājis lēmumā ietverto nosacījumu izpildi noteiktajā termiņā, projekta iesniegums ir uzskatāms par noraidītu.
    6. Sekretariāts lēmumu nosūta projekta iesniedzējam pa pastu ierakstītā sūtījumā un elektroniski.
    7. Aizsardzības ministrija piedāvā slēgt granta līgumu projekta iesniedzējam, kura projekta iesniegums ir atbalstīts finansēšanai.
    8. Gadījumā, ja projekta iesniedzējs pēc lēmuma saņemšanas par atbalsta piešķiršanu projekta īstenošanai atsakās slēgt granta līgumu, vai nav izpildījis 5.1.4. apakšpunktā minētos nosacījumus, ministrija pieejamā finansējuma ietvaros piedāvā slēgt granta līgumu projekta iesniedzējam, kurš izvērtēšanā saņēmis nākamo augstāko vērtējumu un ir noraidīts finansējuma trūkuma dēļ.

## Informēšana par projekta īstenošanas gaitu

* + 1. Atbalsta saņēmējam ir pienākums informēt ministriju par projekta īstenošanas gaitu atbilstoši noslēgtajam līgumam vai pēc pieprasījuma, kā arī par plānotajām izmaiņām (gan saturiskajām, gan finanšu) projekta īstenošanā.

## Projekta uzraudzība

* + 1. Ministrija uzrauga projekta īstenošanu, pārbaudot projekta atskaites. Saskaņā ar MK noteikumu 37. punktu, ministrija ne retāk kā reizi atbalsta periodā veic atbalsta saņēmēju pārbaudi. Pārbaudi var veikt uz vietas, par to iepriekš nebrīdinot atbalsta saņēmēju.
    2. Ministrija, izvērtējot atskaites, var lūgt atbalsta saņēmējam iesniegt papildu informāciju ministrijas noteiktajā termiņā. Ja pēc iesniegtās atskaites izskatīšanas ministrija konstatē, ka atbalsta saņēmējs finansējumu ir izlietojis neatbilstoši nolikumam un noslēgtajam granta līgumam, ministrija ir tiesīga pieprasīt atbalsta saņēmējam atmaksāt neizlietotos, neatbilstoši un nepamatoti izlietotos finanšu līdzekļus ministrijas noteiktajā termiņā.
    3. Ja ministrija projekta īstenošanas un iesniegtās atskaites izvērtēšanas gaitā konstatē, ka projekts netiek vai nav ticis īstenots atbilstoši projekta mērķim un uzdevumiem, ministrija ir tiesīga pieprasīt atbalsta saņēmējam atmaksāt visu projektam piešķirto finansējumu.

# CITI NOTEIKUMI

* 1. Ministrija izbeidz konkursu, neslēdzot granta līgumu, šādos gadījumos:
* visi projekta iesniegumi neatbilst konkursa nolikumā minētajiem kritērijiem un ir noraidīti;
* ir objektīvs pamatojums (nepārvaramas varas apstākļi, pieejamo finanšu resursu trūkums), kāpēc ministrija nevar stāties civiltiesiskajās attiecībās (slēgt granta līgumu) ar konkursa uzvarētāju.

**Pielikumi:**

**1.pielikums** “Projekta iesnieguma veidlapa” (Atbilstoši MK noteikumu 1.pielikumam “Projekta iesnieguma veidlapa Aizsardzības ministrijas grantu konkursam militāra vai divējāda lietojuma produktu attīstības atbalsta saņemšanai”)

**2.pielikums** “Atbalstam pieteiktā produkta aprakstu un ar to saistītās biznesa idejas biznesa plāns” (Atbilstoši MK noteikumu 1.pielikumam “Aizsardzības ministrijas grantu konkursam militāra vai divējāda lietojuma produktu attīstības atbalsta saņemšanai pieteiktās projekta/biznesa idejas izstrādes un attīstības plāns”

**3.pielikums** “Projekta tāme”.